25 प्रतिशत इंक्रीमेंट से भारतीय क्रिकेट टीम का स्टाफ संतुुष्ट नहीं
भारतीयक्रिकेट टीम के लगातार 6 सीरीज जीतने में पर्दे के पीछे से अहम भूमिका निभाने वाले बल्लेबाजी कोच संजय बांगर और फील्डिंग कोच आर. श्रीधर भारतीय क्रिकेट कंट्रोल बोर्ड (बीसीसीआई) के नए प्रबंधन से नाराज हो गए हैं। कारण है, दोनों के वेतन में 25 प्रतिशत की बढ़ोतरी। चीफ कोच अनिल कुंबले के साथ कंधे से कंधा मिलाकर टीम की जीत के लिए योजना बनाने वाले बांगर और श्रीधर ने इस बढ़ोतरी को कम बताते हुए कहा है कि बीसीसीआई के पूर्व अध्यक्ष अनुराग ठाकुर और सचिव अजय शिर्के ने उन्हेें दूसरे साल में 100 प्रतिशत वेतन बढ़ोतरी का वादा किया था। खबरों के अनुसार, 6.5 करोड़ रुपए पाने वाले चीफ कोच अनिल कुंबले के मुकाबले सपोर्ट स्टाफ को कहीं कम वेतन मिल रहा है और इसी कारण बढ़ोतरी की बात की गई थी।
hin_Deva hin_Deva